CELEX: 32021D0813
Language: fi
Date: 2021-05-20 00:00:00
Title: Neuvoston päätös (YUTP) 2021/813, annettu 20 päivänä toukokuuta 2021, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta

21.5.2021   
               
               
                  FI
               
               
                  Euroopan unionin virallinen lehti
               
               
                  L 180/149
               
            
         NEUVOSTON PÄÄTÖS (YUTP) 2021/813,
         annettu 20 päivänä toukokuuta 2021,
         siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 22 päivänä heinäkuuta 2014 päätöksen 2014/486/YUTP (1) siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina).
                  
               
                     (2)
                  
                  
                     Neuvosto hyväksyi 13 päivänä toukokuuta 2019 päätöksen (YUTP) 2019/761 (2), jolla EUAM Ukrainan toimeksiantoa jatkettiin 31 päivään toukokuuta 2021.
                  
               
                     (3)
                  
                  
                     EUAM Ukrainan strategisen uudelleenarvioinnin yhteydessä poliittisten ja turvallisuusasioiden komitea pääsi yhteisymmärrykseen siitä, että EUAM Ukrainan toimeksiantoa olisi jatkettava 31 päivään toukokuuta 2024 ja että kahden vuoden kuluttua olisi suoritettava strateginen arviointi, jossa keskitytään poliittisen ulottuvuuden kehitykseen.
                  
               
                     (4)
                  
                  
                     Päätöksen 2014/486/YUTP voimassaoloa olisi näin ollen jatkettava 31 päivään toukokuuta 2024.
                  
               
                     (5)
                  
                  
                     EUAM Ukraina toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2014/486/YUTP seuraavasti:
            
                        1)
                     
                     
                        Lisätään 14 artiklan 1 kohtaan alakohta seuraavasti:
                        ”EUAM Ukrainaan liittyviin menoihin tarkoitettu rahoitusohje 1 päivänä kesäkuuta 2021 alkavalla ja 31 päivänä toukokuuta 2024 päättyvällä kaudella on 88 500 000 euroa.”
                     
                  
                        2)
                     
                     
                        Korvataan 18 artikla seuraavasti:
                        
                           ”18 artikla
                           Strateginen uudelleenarviointi
                           EUAM Ukrainan strateginen arviointi suoritetaan 31 päivän toukokuuta 2023 jälkeen, ja siinä keskitytään poliittisen ulottuvuuden kehitykseen.”
                        
                     
                  
                        3)
                     
                     
                        Korvataan 19 artiklan toinen kohta seuraavasti:
                        ”Sitä sovelletaan 31 päivään toukokuuta 2024.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               A. SANTOS SILVA
            
         
         
            (1)  EUVL L 217, 23.7.2014, s. 42.
         
            (2)  Neuvoston päätös (YUTP) 2019/761, annettu 13 päivänä toukokuuta 2019, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) annetun päätöksen 2014/486/YUTP muuttamisesta (EUVL L 125,14.5.2019, s. 16).